open-index/open-wikipedia-markdown huggingface dataset:
Philippeville

**Philippeville** (valonski: *Flipveye*) je grad i općina od 9,244 stanovnika na jugu Belgije u valonskoj Provinciji Namur.

On je i administrativni centar Arondismana Philippeville.

## Geografija

Philippeville se prostire nedaleko od granice sa Francuskom, udaljen 26 južno od Charleroija.

## Historija

Philippeville je novi grad nastao kao utvrda čija je izgradnja počela 1555., a nazvan je tako u po imenu španjolskog kralja Felipea IV. Španjolci su tu utvrdu podigli na nasigurnoj granici prema sve agresivnijoj Kraljevini Francuskoj.

Nakon sklapanja Pirinejskog mira 1659., Španjolska je morala je prepustiti Philippeville Kraljevini Francuskoj koja je vladala njime sve do Napoleonove abdikacije 1815.
Iste godine, nakon potpisivanja Pariškog mira predaje ga Ujedinjenoj Kraljevini Nizozemskoj, koja će upravljati gradom. sve do belgijske nezavisnosti 1830.

Francuski Inženjerac Sébastien de Vauban je nakon 1659. redizajnirao utvrdu koja je nakon tog dobila karakteristični tlocrt petokrake zvijezde.
Bedemi su djelomično porušeni 1820., a potpuno 1853.

Današnji Philippeville je mali turistički, trgovački i obrazovni centar.

## Pobratimski gradovi

*  Saulieu, Francuska;

## Reference

## Vanjske veze

*''Philippeville'' (službene stranice)
Verviers

**Verviers** (valonski: *Vervi*) je grad i općina od 55,159 stanovnika na istoku Belgije u valonskoj Provinciji Liège.
On je i administrativni centar Arondismana Verviers.

## Geografija

Verviers se prostire duž rijeke Vesdre, udaljen svega 36 km zapadno od njemačkog Aachena i 29 km od Liègea.

Victor Hugo koji je obožavao Verviers, napisao je: *Verviers je grad kog oplakuje Vesdre, rijeka koja formira najljepšu dolinu na svijetu*.
## Historija

Mjesto je prvi put dokumentirano pod orginalnim valonskim imenom *Vervi*, koje je u 12. vijeku promjenjeno u francuski - *Vervier*, kasnije mu je dodan i s.

Verviers je još od srednjeg vijeka kad je bio domena Kneževine-biskupije Liège postao 
poznat po kvaliteti svojih tkanina. Tokom 16. vijeka toliko je narastao da mu je knez-biskup 1651 dodjelio status grada.

Za razvoj grada presudan je bio dolazak Engleza Williama Cockerilla 1799. u Verviers, on je u firmi Simonis i Biolley, konstruirao prve mašine za češljanje i predenje vune na kontinentu. 
Nakon tog je Verviers izrastao u najvažniji centar tekstilne industrije za proizvodnju vunenih tkanina, dok je Gent ostao najvažniji za proizvodnju svilenih tkanina.

Nakon završetka Prvog svjetskog rata, Verviers se natjecao sa engleskim Bradfordom za titulu svjetske prijestolnice vunenih tkanina.

Nakon 1950-ih tvornice tekstilne industrije počele su jedna za drugom bankrotirati, od te deindustrijalizacije se grad do danas nije oporavio.

## Pobratimski gradovi

Verviers ima ugovore o prijateljstvu sa slijedećim gradovima;
*  Roubaix, Francuska
*  Bradford, Ujedinjeno Kraljevstvo
*  Mönchengladbach, Njemačka 
*  Arles, Francuska
*  La Motte Chalancon, Francuska

## Reference

## Vanjske veze

*''Verviers'' (službene stranice)
Vesdre

**Vesdre** (njemački: *Weser*) je rijeka u Belgiji i Njemačkoj duga 72,5 km, desna pritoka rijeke Ourthe.

## Hidrologija
Vesdre izvire na močvarnoj visoravni u Nacionalnom parku Hautes Fagnes, na nadmorskoj visini od 605 metara.   
Kako ima prosječni pad od  0,73 %), Vesdre se kvalificira kao bujična rijeka.

Prvih nekoliko km gornjeg toka protiče preko terena njemačke općine Roetgen, gdje formira belgijsko-njemačku granicu.
Zatim protiče preko akumulacionog jezera Eupen, a zatim kroz gradove; Eupen, Verviers i Chaudfontaine do ušća u rijeku Ourthe, u predgrađu grada Liège - Chênée.

Vesdre prima vode oko 200 pritoka, od kojih su najveće; Helle (21&nbsp;km), Gileppe (12), Hoëgne (29), Wayai (19), i Magne (19).

Porječje rijeke prostire se uglavnom po Belgijskoj provinciji Provinciji Liège na površini od 710 km². 
Prosječni godišnji protok na ušću je 11,4 m³/s.
## Reference

## Vanjske veze

* ''Vesdre River Basin''
Dinant

**Dinant** je grad i općina od 13,300 stanovnika na jugu Belgije u valonskoj Provinciji Namur.

On je i administrativni centar Arondismana Dinant.

## Geografija

Dinant leži duž rijeke Meuse, dvadesetak km od granice sa Francuskom, i po 30 km od Charleroija i Namura.

## Historija

Dinant je ime dobio za keltskih vremena jer ono dolazi od keltske sintagme *Divo-Nanto* (Sveta ili Božanska dolina).

U merovingško doba bio je trgovište sa zamkom.
Početkom 7. vijeka biskup Perpète iz Tongeren-Maastrichta preselio se u Dinant i podigao crkvu sv.Vincenta.

Prvi put je dokumentiran 670. u Ravenskoj kozmografiji.

Charl Ćelavi donirao je 870. je dio Dinanta Grofovima Namura, a drugi dio biskupu od Tongerena (kasnije Lièga kad se biskupija preselila).

Svetorimski car Heinrich IV donirao je Dinant 1070 Kneževini-biskupiji Liège, s tim da su Grofovi Namura zadržali neka prava.
Prvi kameni most podignut je 1080.

Krajem srednjeg vijeka Dinant i njegov rival grad Bouvignes na suprotnoj obali postali su poznati po dolini Meuse po svojim proizvodima od mesinga; akvamanilima, svjećnjacima i drugim predmetima za crkvene oltare.

Njegov strateški položaj na rijeci Meuse bio je uzrok brojnih napada i [pljački.
Nakon [ustanak|ustanka građana, burgundski vojvoda počeo je 1466. opsadu grada. Kad se predao pobijeno je 800 građana i bačeno u rijeku, a grad je zapaljen.

Za španjolsko-francuskih ratova u 16 i 17. vijeku, Dinant je doživio razaranja, glad i epidemije, i pored tog što je bio neutralan. Francuska vojska Louisa XIV zauzela je grad 1675., a nakon tog su ga krajem 18. vijeka
nakratko zauzeli Austrijanci.
Novu utvrdu podigao je između 1689.-1698. Sébastien de Vauban.

Francuska anektirala je čitavu Biskupiju Liège 1795. i Dinant sa njom.

Kako su proizvodi od mesinga izašli iz mode grad je živio od štavljenja kože i prodaje igraćih karata.

Grad je ponovno doživio razaranja početkom Prvog svjetskog rata kad se u augustu 1914. odvila bitkau kojoj je ranjen tada mladi poručnik.Charles de Gaulle.

## Pobratimski gradovi

Namur ima ugovore o prijateljstvu sa slijedećim gradovima;
*  Dinan, Francuska
*  Hios, Grčka

## Reference

## Vanjske veze

*''Ville de Dinant'' (službene stranice)
Jugoslavistika

**Jugoslavistika** (slovenski: *Jugoslovanske študije*; makedonski: Југословенски студии; albanski: *Studime Jugosllave*; njemački: *Jugoslawistik*; latinski: *Iugoslavistica*) višeznačna je naučna disciplina koja je u svom istorijskom obliku korištena kao krovni termin za posebne slavističke studije sa područja bivše Jugoslavije (kroatistika, srbistika, makedonistika, montenegristika, slovenistika i bosnistika) dok se danas koristi u užem smislu interdisciplinarnog izučavanja nastanka ideje jugoslavenstva, jugoslavenske države, njezine istorije, nestanka kao i određenih postjugoslavenskih društvenih fenomena.

Raspad jugoslavenske države početkom 1990-ih doveo je samo postojanje discipline u pitanje dok su brojne institucije promijenile nazive, preusmjerile se na emancipaciju zasebnih uže definiranih nacionalnih studija ili su zatvarene. Taj proces stvorio je potrebu za dubinskom redefinicijom discipline u odnosu na blisko srodnu južnoslavistiku (*koja uz postjugoslavenski prostor uključuje i [[Bugarska|Bugarsku]]*) i serbokroatistiku (koja se dalje diferencirala na kroatistiku, srbistiku, montenegristiku i bosnistiku). U svom eseju „*Fantom jugoslavistike*“ iz 1993. godine (njemački: *Das Phantom der Jugoslavistik*) njemački slavist Reinhard Lauer izjavio je cijela disciplina utemeljena na istorijskoj koincidenciji postojanja jugoslavenske države i na „*isključivanju bugarskih komponenti i interesa*" zaključujući da bi južnoslavistika trebala zauzeti njezino mjesto. Unatoč tome, konflikt na prostoru bivše Jugoslavije privukao je značajnu akademsku pažnju s više od 130 objavljenih knjiga i s brojnim autorima koji ga izučavaju u okviru jugoslavenskih ili postjugoslavenskih studija. Zbog tih je ratova jugoslavistika tijekom 1990-ih bila usko povezana sa sigurnosnim studijima. Danas se ovo područje izučavanja u znatno suženom i preciznije definiranom obliku bavi interdisciplinarnom analizom raznih jugoslavenskih i postjugoslavenskih fenomena, društvenih odnosa i praksi.

## Izori
Španska Nizozemska

**Španjolska Nizozemska** (latinski: *Belgica Regia*, francuski: *Pays-Bas Espagnols*, nizozemski: *Spaanse Nederlanden*, njemački: *Spanische Niederlande *, španjolski: *Países Bajos Españoles*) bilo je ime za španjolske provincije smještene u 
južnom dijelu Niske Zemlje (to približno odgovara današnjoj Belgiji i Luksemburgu koje su postojale u periodu 1579.-1713.

Premda su se provincije Niske Zemlje nekoliko godina iz brojnih razloga opirale tuđinskoj vlasti, najrevniji nosioci pobune protiv španjolske vlasti bili su članovi kalvinističkog pokreta u nastajanju. Da uguši njihov ustanak 1567. poslan je vojvoda Fernando Álvarez de Toledo Alba, njegove oštre mjere i visoki porezi naišli su na žestoki otpor.

I pored ratnog i konfuznog stanja Španjolska Nizozemska je početkom 17. vijeka doživjela prosperitet ekonomskog i kulturnog života. 
Manufakturna proizvodnja platna brzo se oporavila nakon ponovne španjolske okupacije i ubrzo nadmašila prijašnju proizvodnju. 
Flamansko slikarstvo je cvjetalo u rukama Petera Paula Rubensa, Anthonisa van Dycka i drugih slikara. Najveći gradovi Gent i Bruges ubrzano su rasli. 
Poljoprivreda je napredovala zahvaljujući iskapanju brojnih kanala, uvođenju novih kultura i metoda žetve, pa se prosperitet nastavio do sredine 17. vijeka.

Premda su južne provincije bile daleko od nekakve nezavisnosti, imale su znatan nivo slobode u vođenju unutrašnjih poslova. Kontrolirale su vlastiti pravosudni sistem.
i formirale vijeća, koja su pomagala generalnom guverneru. Također su uživale i brojne privilegije koje im je dodjelio španjolski kralj poveljom Joyeuse Entrée, ali su vanjski poslovi i nadalje ostali u domeni španjolskog dvora.

Opkoljena sa svih strana Španjolska Nizozemska bila je poprište neprestanog ratovanja, zbog nesretne pozicije da bude tampon između protestantskih i rimokatoličkih zemalja. Zbog tog je na kraju nemilosrdno rascjepkana Sjeverni Brabant, Zeeland i krajevi istočno od rijeke Meuse 
prepušteni su 1648. Nizozemskoj Republici. Kraljevina Francuska je 1659. zauzela je i anektirala Grofoviju Artois, a nakon tog i velike južni dijelovi Hainauta, Luksemburga, i Flandrije. 
Sklapanjem Münsterskog mira 1648. završen je Osamdesetogodišnji rat između NizozemskeRepublike i Španjolske, ali je njime prestao i rast luke u Antwerpenu za prekomorsku trgovinu, jer joj je zatvoren put do Sjevernog mora.

Zbog tih prilika zemlja je počela propadati, španjolska vladavina je uzdrmana kad je kralj Carlos II umro 1700. bez potomaka, pa je zbog tog imenovao francuskog, vojvodu Philippa od Anjoua za prijestolonasljednika (vladao kao Felipe V. 
Tako je nakon njega Španjolskom Nizozemskom šest godina vladao on, a sjedećih sedam proživjela je pod britansko-nizozemskom okupacijom.

Utrechtskim mirom 1713. završen je Rat za špansko nasljeđe, a vladavina nad Španjolskom Nizozemskom završila je u rukama Svetorimskog cara Karla VI i Austrijske Monarhije.

## Reference

## Vanjske veze

* ''Spanish Netherlands''
Sledovanje (album)

**Sledovanje** je peti album makedonske grupe Leb i sol iz 1982. Ovaj album je poslednji studijski album koji izdat za PGP RTB prije odlaska u Jugoton. Najveći hit sa ovog albuma je numera *Nosim tvoj žig*. Ovo je prvi album na kom je bubnjeve svirao Dragoljub Đuričić, koji došao na prijedlog supruge basiste Arsovskog.

## Zanimljivosti
* Ovo je prvi album gdje je grupa bila producent cijelog albuma.
* Pjesma *Let u mestu* je dobila ime po istoimenoj drami iz 1981. godine koju je napisao stariji brat frontmena.

## Izvori
Waremme

**Waremme** (nizozemski: *Borgworm*, valonski: *Wareme*) je grad i općina od 15,255 stanovnika na jugu Belgije u valonskoj Provinciji Namur.

On je i administrativni centar Arondismana Waremme.

## Geografija

Waremme leži u regiji Hesbaye, na rijeci Jeker, udaljen 25 km zapadno od Liègea.

## Historija

Waremme je prvi put dokumentiran 965. Početkom 11. vijeka bio je mjesto sa zamkom pet mlinova i šest pivovara.
Od 1078. je domena Kneževine-biskupije Liège u čijem je sastavu ostao sve do kraja 18. vijeka.

Početkom 14. vijeka je mjesto sa kovnicom novca, sajmom i bolnicom.
Gradska prava dobio je u 16. vijeku kao jedan od 21 dobra grada Kneževine-biskupije Liège.

Tri put ga je uništio požar; 1213. 1347. i najžešći 1748. koji je uništio četvrtinu grada.
Kao pogranični grad. bio je žrtva brojnih napada a najžešći se desio 1691.kad da je brabatski vojvoda Charles Smjeli zapalio

Vojska Prve Francuske Republike ušla je u Liège 1792. i srušila Kneževinu-biskupiju Liège, Waremme odtad pripada Departmanu Ourthe. Nakon 1815. je dio Ujedinjene Kraljevine Nizozemske za njene vlasti izgubio je gradska prava.

Ubrzo nakon belgijske nezavisnosti, 1838. izgrađena je željeznička pruga Mechelen-Ans sa stanicom u mjestu. To je privuklo investitore koji su podigli dvije šećerane, tvornice sapuna, duhana i parni mlin. Tako da se od 1815. do 1880. broj stanovnika povećao od 1200 na 3000. Tad su osnovane i brojne srednje škole.

Nova neorenesansna gradska vijećnica podignuta je 1902.

Gradski bedemi srušeni su 1915. kad je Waremme imao 5000 stanovnika.
Braća Moes izgradila su 1922. tvornicu lokomotiva 1922. 
Poprilično je stradao od bombardiranja savezničke avijacije posljednih mjeseci Drugog svjetskog rata.
Nakon rata je obnovljen, a 1970. je anektirao šest susjednih naselja.

## Pobratimski gradovi

Waremme ima ugovore o prijateljstvu sa slijedećim gradovima;

*  Skopje, Sjeverna Makedonija
*  Gérardmer, Francuska
*  Gallinaro, Italija
## Poznati sugrađani
*Edmond Leburton (1915.-1997.) belgiski premijer od 1973. do 1974. 
## Reference

## Vanjske veze

*''Ville de Waremme'' (službene stranice)
La Louvière (arondisman)

**Arondisman La Louvière** (francuski: *Arrondissement de La Louvière*, nizozemski: *Arrondissement Borgworm*) je jedan od 43 Belgijskih arondismana i jedan od 7 u Provinciji Hainaut.

## Karakteristike

Arondisman La Louvière se prostire na jugu zemlje po Valoniji uz francusku granicu, na površini od 217.9 km² na kojoj živi 141,357 stanovnika.

## Administrativna podjela

Teritorij arondismana je administrativno podjeljen na 4 općine, a administrativni centar arondismana je grad La Louvière u kom je 2021. živjelo 80,944 stanovnika.

## Izvori

## Vanjske veze

* ''La Louvière Arrondissement in Hainaut''
La Louvière

**La Louvière** (valonski: *El Lovire*) je grad i općina od 80,944 stanovnika na jugu Belgije u valonskoj Provinciji Hainaut.

On je i administrativni centar Arondismana La Louvière.

## Geografija

La Louvière leži u regiji Centre, udaljen 20 istočno od Monsa km i 30&nbsp;km sjeveroistočno od Charleroija.

## Historija

La Louvière je za sredjeg vijeka bilo samo ime farme (La Grande Louvière), na teritoriju sela Saint-Vaast, iz koje će kasnije nastati današnji grad La Louvière.

Ugljen se na tom terenu počeo iskapati još 1390., ali u skromnim količinama. Prvi rudnici počeli su sa radom početkom 18. vijeka, a to se intenziviralo u 19. vijeku nakon iskapanja Centralnog valonskog kanala i nešto kasnije izgradnje željezničke pruge.
Tako je zaselak La Louvière izrastao u naselje veće od svog općinskog centra Saint-Vaasta, pa je 1869. postao samostalna općina i centar regije Centre poznate po Teškoj industriji.

Iako je brojem stanovnika bio među najvećima u zemlji, La Louvière je status grada dobio tek 1985.

## Privreda
Nakon bankrota rudnika i čeličana, grad se pokušava preorjentirati na nove industrije, u tu svrhu podigao je 10 industrijskih zona.

## Znamenitosti
Na nekih 7 km od centra grada nalaze se 4 brodske prevodnice sa hidrauličnim liftovima izgrađene početkom 20. vijeka na Centralnom valonskom kanalu.
One su 1998. uvrštene na UNESCOvu Listu mjesta svjetske baštine u Evropi kao jedinstven primjer industrijske baštine koja je još uvijek u funkciji.

## Pobratimski gradovi

La Louvière ima ugovore o prijateljstvu sa slijedećim gradovima;
*  Saint-Maur-des-Fossés, Francuska (1966)
*  Bojnice, Slovačka (1992)
*  Foligno, Italija (1996)
*  Kalisz, Poljska (1998)
*  Pineto (Torre di Cerrano), Italija (2000)
*  Aragona, Italija (2010)

## Reference

## Vanjske veze

*''Ville de La Louvière'' (službene stranice)
Ujedinjena Kraljevina Nizozemska

**Ujedinjena Kraljevina Nizozemska** (nizozemski: *Verenigd Koninkrijk der Nederlanden*, francuski: *Royaume-Uni des Pays-Bas*, bilo je ime za kratkotrajnu državu, koja je formalno postojala od 1815. do 1839., a u stvarnosti samo do Belgijske revolucije
Ona se prostirala po terenu Niskih Zemalja (današnja Nizozemska, Belgiji i Luksemburg).

Tu novu državu evropske sile su smatrale bedemom (*Boulevard de l'Europe contre la France*) protiv duha francuske revolucije koji se može ponovno probuditi.
Stvaranjem te države privremeno je završio period dug preko dvadeset godina, revolucija, smjena režima i invazija na Niske Zemlje.

## Historija
Sin posljednjeg vladara Nizozemske Republike iz Dinastije Oranje-Nassau,- princ Willem Frederik, koji je živio 18 godina u egzilu, se u novembru 1813., uz pomoć Britanske kraljevske ratne mornarice iskrcao na plaži Scheveningen pored Haaga.

Politički lideri Niskih Zemalja okupili su se u martu 1814. na sastanku u Amsterdamu i izglasali ustav, a dan kasnije izabrali Willema Frederika za budućeg monarha. Tada je nastupio period Napoleonovih sto dana kad se mlada država ponovno našla pod prijetnjom napoleonove vojske, pa je Willem Frederik dobio pristanak velikih sila tek u mart 1815., pa je okrunjen 21. septembra 1815. u Bruxellesu kao kralj Ujedinjene Nizozemske Kraljevine.

Najteži problem s kojim se suočio novi režim bili su odnosi između Nizozemske (koje je odtad postalo uobičajeno ime za sjever Niske Zemlje, i juga zemlje odnosno Belgije. Kralj Willem bio je strastveno odan očuvanju jedinstvene države koja je obuhvaćala sve Niske Zemlje, ali je nekadašnje jedinstvo bilo izgubljeno prije više
od dva vijeka u Nizozemskoj revoluciji, kad su se sjever i jug razvojili, tako da je osjećaj zajedništva bio prilično slab.
Belgijski jug je bio pretežno agrarni, a holandski sjever trgovačko bankarski.

Francuski je bio jezik elite na jugu, a uvođenju nizozemskog za službeni jezik oštro su se protivili čak i Flamanci, koji su govorili svojim dijalektom tog istog jezika. 
Većina Flamanaca, kao pobožni katolici, bili neprijateljski raspoloženi prema pretežno protestantskom sjeveru. 
Napori kralja Willema da preuzme kontrolu nad belgijskom Katoličkom crkvom, na način kako je to dotad provodio Napoleon nisu urodili plodom zbog snažnog otpora.

Istovremeno je autoritarni karakter Willemove vladavine, naročito oštra cenzura u Belgiji, navukla mržnju liberala prema režimu. Rezultat svih tih nagomilanih problema bilo je izbijanje Belgijske revolucije 1830. i proglašenje Belgijske nezavisnosti. Većina Nizozemaca podržavala je Willema 
smatrajući Belgijance nezahvalnima. 
Willem je uspio poraziti na brzinu organiziranu belgijsku vojsku, ali su evropske sile intervenirale kako bi osigurale belgijsku nezavisnost. Status quo se otegao do 1839. kad je postignut sporazum i kad su se posljednji nizozemski vojnici povukli sa belgijskog tla.

Duboko razočarani Willem abdicirao je sljedeće godine, predajući tron svom sinu koji je vladao kao Willem II.

## Reference

## Vanjske veze

* ''The United Kingdom of the Netherlands (1815-1830): A case of failed European nation building?''
Tri posleratna druga

**Tri posleratna druga** je šesti album novosadskog kantautora Đorđa Balaševića. Album sadrži 9 numera i sve su postale hitovi. Ovo je poslednji album prije prijelaska u Diskoton. Album je izašao decembra/prosinca 1989. godine u izdanju Jugotona.

## O albumu
Ovim albumom se iskupio za neuspijeh prijethodnog albuma Panta rei. Snimanje je bilo u studiju Radio Novi Sad. Aranžmane je radio pijanista Aleksandar Dujin, dok na ovom albumu gitaru svira Elvis Stanić.

## Spisak numera

## Zanimljivosti
Na dan izlaska albuma, emitovani su spotovi u vidu filma. Lokacije su bile u šećerani, Srpsko narodno pozorište u Novom Sadu…

## Reference
Waremme (arondisman)

**Arondisman Waremme** (francuski: *Arrondissement de Waremme*, nizozemski: *Arrondissement Borgworm*) je jedan od 43 Belgijskih arondismana i jedan od 4 u Provinciji Liège.

## Karakteristike

Arondisman Waremme se prostire na istoku zemlje po Valoniji, na površini od 389,9 km² na kojoj živi 82,289 stanovnika.

## Administrativna podjela

Teritorij arondismana je administrativno podjeljen na 14 općina, a administrativni centar arondismana je grad Waremme u kom je 2021. živjelo 15,255 stanovnika.

## Izvori

## Vanjske veze

* ''Map - Arrondissement of Waremme (Arrondissement de Waremme)''
Kraljevina Nizozemska

**Kraljevina Nizozemska**, suverena je država i ustavna mоnarhija sa teritоrijama u zapadnоj Еvrоpi i Karibima. 

Četiri dela Kraljevine – Аruba, Kurasaо, Sveti Martin i Nizozemska – su kоnstitutivne zemlje i učestvuju kaо ravnоpravni partneri u Kraljevini. U praksi, većinоm pоslоva Kraljevine upravlja Nizozemska – kоja čini оtprilike 98% pоvršine i stavnоvništva države – u ime cele države. Prema tоme, Аruba, Kurasaо i Sveti Martin se nalaze u zavisnоm pоlоžaju pо pitanjima kaо štо su spоljna pоlitika i оdbrana, iakо su autоnоmne u izvesnоj meri i imaju svоje skupštine.

Оstrva u Karibima, оsim Аrube, su nekada bila jedna celina - Nizozemski Аntili. Referendumоm iz 2005, оdlučenо je da se rasfоrmiraju dо čega je i dоšlо 10. оktоbra 2010. Оstrva Kurasaо i Sveti Martin su dоbila autоnоman status pоput Аrube i Nizozemske, kaо štо ga sada ima Аruba, dоk su Bоner, Saba i Sveti Еustahije (BЕS оstrva ili Karipska Nizozemska) pоstali specijalne оpštine Nizozemske.

U evrоpskоm delu kraljevine zvanična valuta je evrо, na Аrubi tо je arupski flоrin, dоk je u karipskоm delu trenutnо zvanična valuta antilski gulden. Оd 2011. na BЕS оstrvima zvanična valuta će biti američki dоlar a u autоnоmnim delоvima kraljevine, karipskim оstrvima - Sveti Martin i Kurasaо, karipski gulden.

Na čelu kraljevine trenutnо se nalazi kralj Vilem-Аleksander.

## Nekadašnja država iz 19. veka

**Kraljevinu Holandiju** (1806–1810) je stvоriо Napоleоn Bоnaparta kaо vazalnо kraljevstvо za svоg trećeg brata, Luja Bоnapartu, kakо bi bоlje kоntrоlisaо celо područje. Luj nije ispuniо Napоleоnоva оčekivanja – pоkušaо je da оpslužuje nizоzemske interese, umestо interesa svоg brata, pa je kraljevina ukinuta 1810, kada je Francuska anektirala Nizоzemsku sve dо 1813. gоdine. Kraljevina Holandija je pоkrivala pоvršinu sadašnje Nizоzemske, izuzev Limburga i delоva Zelanda, kоje su bile francuske teritоrije. Istоčna Frizija (kоja se sada nalazi u Nemačkоj) je takоđe bila deо kraljevstva.

## Sastav Kraljevine Nizozemske danas
Sultan Valad

***Muhammed Sultan Baha al-Din Walad*** (), poznatiji kao ***Sultan Veled*** ili ***Sultan Valad***, je bio najstariji od Rûmîjevih sinova i jedan od osnivača Mevlevija. Bio je veliki učenjak i mistik.

## Biografija

Sultan Valad je bio najstariji sin Rûmîja, njegova majka je bila Jowhar Hatun, kći Lala Sharaf-ud-Dina iz Samarkanda a dobio je ime po djedu Baha al-Din Waladu, u znak odanosti i poštovanja Rumija prema svome ocu. Rûmî je ga poslao sa svojim drugim sinom, Ala al-Din Muhammadom, u Alep i u Damask da studira vjerske nauke. Stoga je Rûmî je se probrinuo za obrazovanje sina, stoga je Valad rano stekao znanje i mudrost pod očevim utjecajem. Bio je vrlo blizak sa svojim ocem i imali su veliko međusobno povjerenje. Kasnije je bio vezan za Rûmîjeve halife, Selâhaddinom Zerkûbom i Hüsameddinom Çelebijom. On je taj koji će tražiti Šemsa Tebrizija, tj. derviša koji je inicirao Rumija, kada bude čudno nestao. 
Oženio je na Rûmîjev zahtjev Fatimu Hatun, kćerku zlatara Salah al-Din Zarkuba. Imali su dvije kćeri, Mutahhara Hatun i Şeref Hatun, i jednog sina, Jalal Ali-Din Arifa. Poslije smrti Fatime Hatun, oženio se svoje konkubine Nusretu Hatun i Sünbüle Hatun, s kojim je imao još djece. 
Teško je pretrpio očevu smrt (1273.) a potom je se zbližio sa šeikom Kerîmüddinom. Podigao je mauzolej u čast Rumija, koji će postati središte bratstva. Zapravo počeci Mevlevijskog reda, njihova pravila i običaji datiraju iz vremena kada je sultan Valad preuredio bratstvo zajedno sa nasljednicima svog oca. Poslije Kerîmüddinove smrti, preuzeo je vodstvo reda i osigurao je širenje sekte s kalifima koje je poslao u razne gradove u Anadoliji. Süleyman Türkmani je osnovao mevlevijsku ložu istočno od Kırşehira, dok su Hüsameddin Hüseyin i Alaeddin iz Amasije neki od halifa koji su poslati u Erzindžan.
Umro je u Konyi 1312. u dobi oko svoje devedesete godine. Sahranjen je s očeve desne strane. Slavu će dostići nešto kasnije, jer je dugo živio u sjeni svog oca.

## Djela
* *Divan*
* *Velednâme* (ili Knjiga početka)
* *Rebâbnâme*
* *İntihanâme* 
* *Maârif* (Waladjeva Gnoza)

### Divan
Valadov divan sakuplja njegove pjesme na arapskom, na perzijskom, na turskom i na grčkom jeziku. Djelo su objavljili u 20. stoljeću Feridun Nafiz Uzluk, Asgar-i Rabbani i Veyis Değirmençay.

### Velednâme
Veledname je prva od njegovih tri masnavija, napisana u mješavini stihova i proze oko 1291. godine. Djelo je se zvalo također *İbtidânâme* jer je počinje riječju «ibtida». U djelu imamo najpouzdanije podatke o okruženju Rumijevih kalifa.

### Rebâbnâme
Djelo nosi ime po prvoj riječi prvog stiha, sastoji se od 8124 dvostiha i pisano je na arapskom, turskom i na grčkom. Napisan je 1301.

### İntihanâme
Djelo govori o Rumijevim životu i djelima, o njegovom odnosu prema Šemsi Tebriziju.

### Maʿārif
Jedino perzijsko prozno djelo sultana Veleda, sastoji se od pedeset i šest poglavlja i uglavnom ponavlja teme koje je ispričao u svojim masnavijama.

## Vanjske veze

## Napomene

## Reference

## Bibliografija
Thuin

**Thuin** (valonski: *Twin*) je grad i općina od 14,787 stanovnika na jugu Belgije u valonskoj Provinciji Hainaut.

On je i administrativni centar Arondismana Thuin i sjedište Međunarodne kinološke federacije (Fédération Cynologique Internationale (FCI)‎.

## Geografija

Thuin leži u ušću rijeke Biesmelle u Sambre, udaljen 18 km jugozapadno od Charleroia.

Sastoji se od dva dijela srednjovjekovnog Gornjeg grada, na stjenovitom brdu i novog Donjeg grada sa gatovima uz 
Rijeku Sambre.

## Historija

Thuin je u 9. vijeku bio selo sa zamkom i 38 kuća, koje je bilo feud benediktinske opatije iz Lobbesa. 
Prvi bedemi Gornjeg grada sagrađeni su krajem 10. vijeka, u vrijeme biskupa Notgera od Liègea.

Kao pogranična utvrda Kneževine-biskupije Liège, Thuin je više puta napadan i opsjedan. 
Grofovi od Hainauta su ga zauzeli 1053., 1298. i 1408. kad su srušili zamak.

Burbonski španjolski saveznici iz Condéa, bezuspješno su ga opsjedali 1655. 
S druge strane Francuzi su ga lako zauzeli 1675., uz svesrdnu pomoć utjecajnih građana, pa je od tad sve do Nijmegenskog mira 1678. bio dio Kraljevine Francuske.

Nakon tog je nastavio egzistirati kao enklava Kneževine-biskupije Liège, okružen teritorijem 
Kraljevine Francuske.

## Znamenitosti
Thuin je poznat po zvoniku jedinom ostatku crkve srušene 1811., koji se nalazi na UNESCO-voj Listu mjesta svjetske baštine u Evropi kao lokalitet Zvonici u Francuskoj i Belgiji.

Toranj Notger je jedini je ostatak iz 10. vijeka, ostatci bedema su iz 15. vijeka, a Hôtel des Postes je iz 16. vijeka.

## Pobratimski gradovi

Thuin ima ugovore o prijateljstvu sa slijedećim gradovima;

*  Torgnon, Italija
*  Bletterans, Francuska
*  Chamboulive, Francuska

## Reference

## Vanjske veze

*''Ville de Thuin'' (službene stranice)
Biesmelle

**Biesmelle** ili *Biesme L’eau* (njemački: *Weser*) je riječica u belgijskoj Regiji Valoniji duga 13 km, lijeva pritoka rijeke Sambre.

## Hidrologija
Biesmelle izvire na terenu grada Beaumonta u predgrađu Strée. Od tamo teče prema do ušća u rijeku Sambre, kod grada Thuina.

Porječje rijeke prostire se po Belgijskoj provinciji Provinciji Hainaut.
## Reference

## Vanjske veze

* ''Biesmelle River''
Poštanski brojevi u Jugoslaviji

Jugoslovenski poštanski brojevi uvedeni su 1. januara 1971. i sastojali su se od pet cifara. Prve dvije cifre označavale su zone rutiranja, koje su otprilike bile u skladu sa odgovarajućim republikama: 1, 2 i 3 za Srbiju, 4 i 5 za Hrvatsku, 6 za Sloveniju, 7 za Bosnu i Hercegovinu, 8 za Crnu Goru i 9 za Makedoniju. Gradovi sa sjedištem okruga obično su imali 000 kao posljednje tri cifre, dok su manji gradovi i sela imali nezaokružene posljednje tri cifre.

Bivši jugoslovenski poštanski brojevi se i dalje koriste u državama nasljednicama Srbije i Crne Gore. Sjeverna Makedonija i Slovenija uklonile su prvu cifru, a preostale cifre se koriste kao četverocifreni poštanski brojevi. U Bosni i Hercegovini poštanski brojevi su prilagođeni administrativnim strukturama. Druge države nasljednice Hrvatska i Kosovo imaju nove sisteme poštanskih brojeva.

## Popis kodova
### Zona rutiranja 1
Zona rutiranja 1 uključuje centralnu SR Srbiju.

### Zona rutiranja 2
Zona rutiranja 2 uključuje SAP Vojvodinu.

### Zona rutiranja 3
Zona rutiranja 3 uključuje centralnu SR Srbiju i SAP Kosovo. Kontrolno područje 33 nije postavljeno.

### Zona rutiranja 4
Zona rutiranja 4 uključuje središnju SR Hrvatsku. Kontrolna područja 45 i 46 nisu postavljena.

### Zona rutiranja 5
Zona rutiranja 5 uključuje Slavoniju, Istru i Dalmaciju SR Hrvatske. Kontrolno područje Dubrovnika je bilo jedino u Jugoslaviji čiji je broj imao nulu kao drugu cifru. Kontrolno područje 53 nije postavljeno.

### Zona rutiranja 6
Zona rutiranja 6 uključuje SR Sloveniju. Kontrolno područje 67 nije postavljeno.

### Zona rutiranja 7
Zona rutiranja 7 uključuje SR Bosnu i Hercegovinu.

### Zona rutiranja 8
Zona rutiranja 8 uključuje SR Crnu Goru.

### Zona rutiranja 9
Zona rutiranja 9 uključuje SR Makedoniju. Kontrolna područja 93, 94, 95, 98 i 99 nisu postavljena.

## Imenici poštanskih brojeva
*Spisak poštanskih brojeva jedinica poštanske mreže SFR Jugoslavije, 1971.
*Popis poštanskih brojeva u SFRJ, PTT, 1971.
*Priručnik za primenu postanskog broja, SFRJ, 1971.

## Vanjske veze
*Na poštnih pošilkach: poštne brojeve  (O poštanskim pošiljkama: poštanski brojevi), novinski članak u Dolenjskom listu, Novo mesto, 7. januar 1971, str.5 (na slovenačkom)
*Imenik mesta u Jugoslaviji (mesta u Jugoslaviji) iz 1973. od novembra 1972. (Google knjige)
*Imenik naseljenih mesta u SFRJ (nazivi mesta stanovanja u SFRJ) iz 1985. godine (Google knjige)

## Izvori
Lobbes

**Lobbes** (valonski: *Lôbe*) je grad i općina od 5,861 stanovnika na jugozapadu Belgije u valonskoj Provinciji Hainaut.

## Geografija

Lobbes leži na rijeci Sambre nedaleko od francuske granice, udaljen par km sjeverozapadno od Thuina.

## Historija

Lobbes je izrastao pored benediktinske opatije osnovane u 6. vijeku.

Kasnije je postao dio Kneževine-biskupije Liège i dijelio njenu sudbinu.

Danas je poznat po crkvi sv.Ursmara, koja je nekad bila dio opatije koju su 1794. razorile trupe Prve Francuske Republike .

## Reference

## Vanjske veze

*''Commune de Lobbes'' (službene stranice)
Nivelles (arondisman)

**Arondisman Nivelles** (francuski: *Arrondissement de Nivelles*, nizozemski: *Arrondissement Nijvel*) je jedan od 43 Belgijskih arondismana i jedini u Provinciji Valonski Brabant.

## Karakteristike

Arondisman Nivelles se prostire na jugu zemlje po Valoniji, na površini od 1,091 km² na kojoj živi 407,397 stanovnika.

## Administrativna podjela

Teritorij arondismana je administrativno podjeljen na 27 općina, a administrativni centar arondismana je grad Nivelles u kom je 2021. živjelo 29,032 stanovnika.

## Izvori

## Vanjske veze

* ''Carte géographique - Arrondissement administratif de Nivelles''
Beaumont, Belgija

**Beaumont** (valonski: *Biômont*) je grad i općina od 7,120 stanovnika na jugozapadu Belgije u valonskoj Provinciji Hainaut.

## Geografija

Beaumont leži pored izvora riječice Biesmelle nedaleko od francuske granice, udaljen 14 km južno od Thuina.

## Historija

Beaumont je poznat po donžonu Salamander iz 11. vijeka, i po zamku u kom je proveo noć Napoleon Bonaparte prije odlaska u Waterloo.

## Reference

## Vanjske veze

*''Ville de Beaumont'' (službene stranice)
Soignies

**Soignies** (nizozemski: *Zinnik*, valonski: *Sougniye*) je grad i općina od 28,311 stanovnika na jugozapadu Belgije u valonskoj Provinciji Hainaut.
On je administrativni centar Arondismana Soignies.

## Geografija

Soignies leži na izvoru rijeke Zenne, udaljen 17,5 km sjeverno od Monsa i 50 km južno od Bruxellesa.

Sastavljen je od šest pitoresknih naselja, a sam Soignies je centar gdje se nalazi najviše  trgovinama.

## Historija

Počeci Soigniesa vežu se uz benediktinskog redovnika Vincenta Madelgaira koji se 650. naselio u Soigniesu i osnovao samostan. 
Uz samostan je izraslo naselje koje je postalo slavno po tri kamenoloma u kojima se vadio (i vadi) rijetki plavi vapnenac.

Soignies je naglo narastao 1977. kad je kooptirao dotadašnje općine; Casteau, Chaussée-Notre-Dame-Louvignies, Horrues, Naast, Neufvilles i Thieusies.

## Historija
Pored kamenoloma za privredu tog grada bila je važna tvornica stakla Durobor osnovana 1928., koja je bankrotirala 2019.

Soignies je u svrhu preorjentacije svoje privrede izgradio tri industrijske zone.

## Reference

## Vanjske veze

*''Ville de Soignies'' (službene stranice)
Nivelles

**Nivelles** (nizozemski: *Nijvel*, valonski: *Nivele*) je grad i općina od 29,032 stanovnika u sredini Belgije u valonskoj Provinciji Valonski Brabant.
On je i administrativni centar Arondismana Nivelles.

## Geografija

Nivelles leži udaljen 33,6 km južno od Bruxellesa.

## Historija

Historija tog mjesta počela je sredinom 7. vijeka, kada je Gertruda, kći franačkog majordoma Austrazije Pipina Landenskog i njegove supruge Ide postala prva opatica benediktinske Opatije Nivelles.

Uz opatiju je izraslo naselje koje je do 12. vijeka izraslo u jedan od najvećih gradova Brabantskog vojvodstva. U 13. vijeku kad je Gertruda kanonizirana i grad je opasan bedemima.

Gradska prava dobio je u 14. vijeku, ali je tokom 16. i 17. vijeka, jako nazadovao zbog ratova.
Oporavio se u 19. vijeku za industrijske revolucije.

Nivelles je naglo narastao 1970-ih kad je kooptirao dotadašnje općine; Baulers, Bornival, Thines i Monstreux.

U Nivelles-Baulersu je 1971. podignuta pista za Formulu 1, na kojoj su održane su dvije utrke 1972 i 1974, za Veliku nagradu Belgije na kojima je pobjedio Emerson Fittipaldi, nakon tog više nijedna pa je poslije deset godina zatvorena.

Grad je poznat po najstarijem je karnevalu u Provinciji Valonski Brabant, čiji tragovi vode 1367. i po sajmu poljoprivrede.

## Znamenitosti

Najveća znamenitost je crkva sv. Gertrude iz 11. vijeka, koja je nekad bila crkva Opatije Nivelles.

## Pobratimski gradovi
Nivelles ima ugovore o prijateljstvu sa slijedećim gradovima;
*  Saintes, Francuska (1956.)
*  Saint-Just-en-Chaussée, Francuska (1998.)

## Reference

## Vanjske veze

*''Ville de Nivelles'' (službene stranice)
Huy (Belgija)

**Huy** (nizozemski: *Hoei*, valonski: *Hu*) je grad i općina od 21,392 stanovnika na istoku Belgije u valonskoj Provinciji Liège. On je administrativni centar istoimenog Arondismana.

## Geografija
Huy se nalazi u podnožju Ardena na ušću rijeke Hoyoux u Meuse, udaljen 30 km od Liègea i Namura, 75&nbsp;km od Bruxellesa.
## Historija

Huy je nikao kao naselje iz rimskog kastruma, na desnoj obali Meuse.

Biskup iz Tongerena - Domicijan (umro 558.) je u 6. vijeku evangelizirao je mjesto, pa je izabran za prvog sveca zaštitnika.

Merovingški plemić Adalgisel-Grimo je 634. oporučno dio svojih domena na rijeci Ourthe dao crkvi iz  Huya, tako da je to je prvi dokument u kom se spominje.

Za vladavine rimsko-njemačkog kralja Otona I, Huy je 943. postao prijestolnica vlastite grofovije, koja nije dugo potrajala jer ju je posljedni grof Ansfrid, - 985. poklonio Kneževini-biskupiji Liège. Od tad Huy dijeli sudbinu te Kneževine u kojoj je kao drugi 
dobio status dobrog grada.
To je privuklo brojne trgovce i zanatlije koji su iskoristili hidroenergiju Hoyouxa i podigli kovačnice. Naročito su se cijenili proizvodi od bakra koji su se od 11. vijeka prodavali diljem Evrope.

Tokom 13. vijeka i 14. vijeka grad je prosperirao na proizvodnji tkanina. Zamak je znatno proširen, dodatnim tornjevima i bedemima pa je postao moćna fortifikacija Kneževine-biskupije Liège.
Strateški položaj grada navukao je brojne napadače, koji su ga više puta opsjedali i pljačkali, najžešće 1689. kad je spaljeno 800 kuća, pa su se brojni građani iselili.

Zamak je srušen 1715. a kamen temeljac za novu utvrdu položen je tek 1818.
Za Drugog svjetskog rata kad je Huy bio okupiran, Nijemci su utvrdu od od maja 1940. do septembra 1944. koristili kao zarobljenički logor.

## Privreda
U drugoj polovici 20. vijeka tradicionalna metalurška industrija doživjela je bankrot, preživjeli su jedino zanatlije koji proizvode predmete od kositra. Tako da je danas najveći privredni pogon nuklearna elektrana Tihange.
Huy se uspio prilagoditi tako da su turizam i usluge postali važni dio ekonomije.

## Pobratimski gradovi
Huy ima ugovore o prijateljstvu sa slijedećim gradovima;
*  Compiègne, Francuska
*  Vianden, Luksemburg
*  Arona, Italija
*  Natitingou, Benin
*  Vélingara, Senegal
*  Tienen, Belgija

## Poznati sugrađani
* Joseph Lebeau (1794-1865) belgijski premijer (1831-1831 i 1840 -1841)

## Reference

## Vanjske veze

*''Ville de Huy'' (službene stranice)
Hoyoux

**Hoyoux**je rijeka u belgijskoj Regiji Valoniji duga 29 km, desna pritoka rijeke Meuse.

## Hidrologija
Hoyoux izvire u zeselku Verlée, općine Havelange, u Provinciji Namur. Od tamo teče prema do ušća u rijeku Meuse u gradu Huy.

Na svom toku prema sjeveru prima brojne potoke; Fontenoy, Neuf Moulin, Ossogne, Bonne, Vyle, Saint-Pierre, Triffoy, Lilot i Fond de Wavelinse.

Kako izvire na nadmorskoj visini od 290 metara (što je za belgijske prilike puno), hidroenergija rijeke, se sve do 19. vijeka i parnih mašina koristila za pokretanje brojnih vodeničkih kola i manufaktura.

Porječje rijeke prostire se po Belgijskim provincijama Namur i Liège.
## Reference

## Vanjske veze

* ''Le Hoyoux''
Havelange

**Havelange** (valonski: *Havlondje*) je grad i općina od 5,293 stanovnika na istoku Belgije u valonskoj Provinciji Namur.

## Geografija
Havelange se nalazi u Ardenima, na izvoru rijeke Hoyoux, udaljen tridesetak km istočno od Namura
## Historija

Havelange je nikao kao selo velikog feudalnog imanja.
Na njegovu prošlost podsjeća dvorac iz druge polovice 17. vijeka, restauriran krajem 18. vijeka, koji je sve do 1980. korišten za upravljanje farmom.
Danas se koristi kao centar kulture i biblioteka.

## Reference

## Vanjske veze

 *''Havelange'' (službene stranice)
Poštanski brojevi u Hrvatskoj

Hrvatski poštanski brojevi se sastoje od pet cifara i uvedeni su nakon raspada SFR Jugoslavije, te nisu nasljeđeni od onih iz SFR Jugoslavije. Prve dvije cifre su raspoređene na 20 županija (Grad Zagreb i Zagrebačka županija su svršteni pod jedno) gdje su te županije administrativne svom rasponu.

Gradovi sa sjedištem županije imaju 000 kao posljednje tri cifre, dok manji gradovi i sela imaju nezaokružene posljednje tri cifre. Tri grada imaju poštanski broj sa 4 nule: 10000 Zagreb, 20000 Dubrovnik, 40000 Čakovec.
Bistrica (Drina)

**Bistrica** (u gornjem toku naziva se i Dopropoljska rijeka) jest lijeva pritoka rijeke Drine. Izvire ispod planine Treskavice, iz pećine podno stijene Siljevice, na 1280 m nadmorske visine. U Drinu se ulijeva u mjestu Brod na Drini. Cijelim tokom teče kroz istočni dio Bosne i Hercegovine i pripada Crnomorskom slivu. Dužina rijeke iznosi 43,3&nbsp;km, površina sliva joj je 425,0&nbsp;km².

Ubrzo nakon izvora sastaje se sa Vratanjskom vodom koja dolazi iz pravca Bosanskog vratla i Kobiljače. Teče kroz Meždra, Božanoviće i Dobro Polje. U samom Dobrom Polju ispod Videža izvire rječica Toplica koja se nakon stotinjak metara uliva u Bistricu. Dobropoljska uvala dužine desetak kilometara i širine oko tri kilometra okružena je brdima Rogoj, Borovac, Božur, Golubovo brdo i Veliko brdo.

Nakon toga teče kroz prirodni tunel Samar (nazvan tako jer oblikom podsjeća na samar za konje). Predstavlja riječnu, tunelsku pećinu dužine oko stotinu metara i visine oko 30 metara.

Prima vode Varoške rijeke, Govze, Oteše i Koline. Od Samara do Miljevine probila je uski kanjon kroz Sijeračke stijene. Kanjon rijeke Bistrice je refugijalni i reliktni ekosistem s eocenskim pješčanim piramidama kod Miljevine. 
## Pećine u kanjonu Bistrice
U blizini Pješčanih piramida je pećina Ledenjača, spomenik prirode i jedna od rijetkih pećina s prahistorijskim crtežima.

Pećina Kuk smještena je u kanjonu u Sijeračkim stijenama, u blizini naselja Budanj. Sastoji se iz nekoliko kanala razvijenih u dva nivoa ukupne dužine 688 metara. Ukrašena je svim formama pećinskog nakita. Predstavlja i paleontološki lokalitet. Tu su pronađeni ostaci kostiju pećinskog medvjeda (Ursusspelaeus) stari između 36.000 i 40.000 godina.

Na jednom dijelu rijeka Bistrica ponire i opet se pojavljuje tok nakon 3–5&nbsp;km.

## Reference

## Vanjske veze
* Reliktno-refugijalni pejsaži
Leuven (arondisman)

**Arondisman Leuven** (nizozemski: *Arrondissement Leuven*, francuski: *Arrondissement de Louvain*) je jedan od 43 
Belgijskih arondismana i jedan od dva u Provinciji Flamanski Brabant.

## Karakteristike

Arondisman Leuven se prostire po sredini zemlje po Flandriji, na površini od 1,163 km² na kojoj živi 512,998
stanovnika.

## Administrativna podjela

Teritorij arondismana je administrativno podjeljen na 30 općina, a administrativni centar arondismana je grad Leuven u kom je 2021. živjelo 101,032 stanovnika.

## Izvori

## Vanjske veze

* ''Carte géographique - Arrondissement administratif de Louvain (Arrondissement Leuven)''
Katolički univerzitet u Leuvenu

**Katolički univerzitet u Leuvenu** (; , ) je univerzitet u 
Belgijskom gradu Leuvenu.

Pored osnovnog ima kampuse u deset belgijskih gradova: Kortrijku, Antwerpenu, Gentu, Brugesu, Ostendeu, Geelu, Diepenbeeku, Aalstu, 
Sint-Katelijne-Waveru i Bruxellesu.

Univerzitet je bilo jedinstvena cjelina sve do 1970. kad je podijeljen na bazi jezičnih razlika, na dva odvojena univerziteta. Na jednom univerzitetu (*Katholieke Universiteit Leuven*) nastavni jezik je flamanski (nizozemski), a sjedište je ostalo u Leuvenu. Na drugom univerzitetu (Université Catholique de Louvain) predaje 
se na francuskom u novo osnovanom gradu Louvain-la-Neuve, udaljenom oko 24 km jugozapadno.
## Historija
Orginalni univerzitet osnovao je papa Martin I po nalogu brabantskog vojvode Jana IV, koji je sastavio njegov statut po uzoru na Univerzitet u Parizu u 1425. u Leuvenu.  Erazmo Roterdamski se 1517. uključio u osnivanje levenskog trojezičnog koledža, "škole novog učenja u Europi", za proučavanje grčkog, latinskog i hebrejskog. Tokom 16. vijeka na univerzitetu su djelovali Justus Lipsius i Gerardus Mercator, pa se profilirao kao vodeći centar Protureformacijijskih ideja. Univerzitet je raspušten nakon Francuske revolucije 1797.
ugušio je univerzitet 1797., ponovno ga je pokrenula 1834. belgijska nadbiskupija kao katolički univerzitet na francuskom jeziku.

Poznata univerzitetska biblioteka spaljena je za njemačke invazije 1914., nova biblioteka je izgrađena (1921.–28.) uz pomoć američkih fondacija i donacija knjiga od strane brojnih država. Biblioteka je ponovno gorjela za invazije Wehrmachta 1940., i ponovno je restaurirana.

Univerzitet je 1930-ih počelo predavati neke kolokvije na nizozemskom, iako je belgijska vlada prethodno zabranila korištenje nizozemskog na univerzitetima, ali je promijenila je svoju politiku 1932. kao odgovor na sve veći pritisak velikog broja flamanskog stanovništva. Nakon studentskih demonstracija 
1969.- Katolički univerzitet je reorganiziran 1970. u dva pravno odvojena odjela flamanski i francuski. 
Francuski se 1972. preselio u Louvain-la-Neuve.
## Reference

## Vanjske veze

*''Inspiring the outstanding'' (službene stranice)
Maaseik (arondisman)

**Arondisman Maaseik** (nizozemski: *Arrondissement Maaseik*, francuski: *Arrondissement de Maaseik*) je jedan od 43 
Belgijskih arondismana i jedan od tri u Provinciji Limburg.

## Karakteristike

Arondisman Maaseik se prostire na sjeveroistoku zemlje po Flandriji, na površini od 909.6 km² na kojoj živi 252,731 stanovnika.

## Administrativna podjela

Teritorij arondismana je administrativno podjeljen na 12 općina, a administrativni centar arondismana je grad Maaseik u kom je 2021. živjelo 25,389 stanovnika.

## Izvori

## Vanjske veze

* ''Map - Arrondissement of Maaseik (Arrondissement Maaseik)''
Maaseik

**Maaseik** (francuski: *Louvain*, njemački: *Löwen*) je grad i općina od 25,389 stanovnika na  sjeveroistoku Belgije u flandrijskoj Provinciji Limburg.
On je i administrativni centar Arondismana Maaseik
## Geografija
Maaseik se prostire duž lijeve obale rijeke Meuse, pored njemačko-nizozemske granice.
Sastoji se od tri naselja (kvarta); Maaseik, Neeroeteren i Opoeteren.

## Historija

Historija Maaseika počela je u današnjem kvartu Aldeneiku, u kojem je negdje oko 725. franački plemić Adelhard sagradio benediktinsku opatiju za svoje kćeri Harlindis i Relindis, koju su kako se pretpostavlja uništili Normani.

Oko 950. rimsko-njemački kralj Oton I darovao svoje domene u tom kraju Biskupiji Liège.
U to vrijeme grof od Loona podigao je obrambeni toranj uz koji je niklo naselje *Nieuw-Eycke* (današnji Maaseik) koje je sredinom 13. vijeka dobilo gradska prava. Toranj je pretvoren u zamak Gravenhuis, a grad je opasan bedemima. Grad je prosperirao zahvaljujući proizvodnji tkanina, pa su do 15. vijek tri crkvena reda osnovala svoje samostane.

Burgundski vojvoda Charles Smjeli je 1467. srušio zamak i bedeme. U 16. vijeku je izgrađena nova utvrda, koju je krajem 17. vijeka Kraljevina Francuska dodatno utvrdila prema Vaubanovom modelu. 
Nakon odlaska Francuza srušeni su bastioni, a nakon 1813. i gradska vrata a 1847. i bedemi.

Početkom 20. vijeka izgrađen je most preko rijeke Meuse, koji je više puta rušen i za Prvog i Drugog svjetskog rata. 
Sadašnji je podignut 1951. na mjestu privremenog koji je podigla Vojska Sjedinjenih Američkih Država 1944.

Današnji Maaseik je regionalni centar sa nekoliko malih tvornica i firmi, teatrom, bolnicom, školama i sudom.

## Poznati sugrađani

*Hubert van Eyck (1385/90.-1426), slikar 
*Jan van Eyck (1390.-1441), slikar

## Pobratimski gradovi

*  Wegberg, Njemačka

## Reference

## Vanjske veze

*''Stad Maaseik'' (službene stranice)
Hrčavka

**Hrčavka** je rijeka u jugoistočnom dijelu Bosne i Hercegovine i nalazi se na prostoru opštine Foča. Najveća je pritoka Sutjeske. Čitavim tokom protiče planinom Zelengorom i Nacionalnim parkom  Sutjeska.
 
Izvire u šumovitim predjelima na nadmorskoj visini od 1.570 m, između planinskih grebena Zelengore: Planike (1.795 m), Ljubina groba (1.815 m), Orlovače (1.960 m) i Kozje strane (2.014 m). Prolazi kroz uski kanjon, a zatim se ulijeva u rijeku Sutjesku, na nadmorskoj visini od 530 metara i dužine toka od 13.5 km. Visinska razlika od izvora do ušća iznosi 1.030 metara, odnosno pad 76,3 m/km toka.

Na lijevoj obali rijeke Hrčavke naspram Milinklada na strmim liticama smještena je tvrđava Tođevac.

## Kanjon Hrčavke
Kanjon Hrčavke je jedan od najljepših divljih kanjona i jedno od najljepših mjesta za kanjoning u Evropi. Uski kanjon rijeke Hrčavke ima mnogo vertikala (do 10m.), vodopade, duboke prirodne bazene i vodene tobogane, što je odlično mjesto za ljubitelje avantura.
### Vodopad Skakavac
Na tom kratkom putovanju pridružuju joj se brojni manji vodeni tokovi. U gotovo nedostupnom kanjonu Hrčavke, nalazi se i vodopad Skakavac, istog naziva kao poznatiji vodopad Skakavac u prašumi Perućica.  Iz nepristupačne stijene izvire voda koja pada u kanjon, sa visine od 20 m.

Pristup kanjonu Hrčavke je sa saobraćajnice Foča - Gacko, od koje se prije Tjentišta odvaja loša makadamska cesta koja vodi do jezera Donje Bare. Kanjon je tek nedavno istražen, a prve komercijalne ture započele su 2014. godine.

Pristup vodopadu je iz Tjentišta, udaljenog 2 km, pored sela Tođevac, uz određenu fizičku spremnost. 
## Ekologija
Hrčavka je bogata ribom, naročito pastrmkom.

U avgustu 2014. godine Centar za životnu sredinu je sa Arbor Magnom i WWF-om angažovao eksperte i organizovao istraživačku ekspediciju u kanjonima Sutjeske i Hrčavke, gdje je za samo pet dana zabilježeno čak 403 biljnih vrsta. Vodeći se rezultatima ove ekspedicije, Okružni sud u Banjaluci je poništio ranije donešeno Rješenje o odobravanju Studije uticaja na životnu sredinu malih hidroelektrana planiranih u kanjonu rijeke Hrčavke u Nacionalnom parku Sutjeska, te presudio u korist Centra za životnu sredinu.

## Reference